Public procurement notice: Contract Notice
Published: 2021-12-24
Buyer: Indenrigs- og Boligministeriet v/ CPR-administrationen
Country: DK
Contract type: Services
Procedure: Competitive procedure with negotiation
CPV classification: 72000000 | 72200000 | 72222300: Information technology services | 72240000 | 72510000: Computer-related management services
Estimated value: 472000000 DKK
Submission deadline: 2022-01-24
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
CPR-administrationen fungerer gennem Det Centrale Personregister som central leverandør af personoplysninger til offentlige myndigheder og til den private sektor, og CPR-administrationens mission er gennem CPR-systemet og en tidssvarende lovgivning ( for nuværende  lovbekendtgørelse nr. 1297 af 3. september 2020 om Det Centrale Personregister med senere ændringer) at være den centrale leverandør af almindelige personoplysninger til den offentlige og private sektor med henblik på at skabe den størst mulige samfundsmæssige nytte af CPR. Den udbudte kontrakt vedrører drift, vedligeholdelse (support) samt bistand til udvikling af CPR-systemet. Personregistreringen, der hører under Kirkeministeriets ressort, omfatter de registreringer, som sognene og kommunerne i Sønderjylland foretager i forbindelse med den civile registrering, den civile kirkelige registrering og kirkelige registrering.
Kontrakten har til formål at fastlægge og beskrive de ydelser, som leverandøren skal levere til ordregiver i relation til varetagelse af drift, vedligeholdelse, support, licensadministration og videreudvikling vedrørende systemet. Det bemærkes, at kontrakten tillige omfatter Kirkeministeriets Personregistrering, som i vidt omfang deler servere, database og teknologi med CPR-systemet. Kontrakten fastlægger vilkårene for levering af de af kontrakten omfattede ydelser, og regulerer således leverandørens opfyldelse af fastsatte krav til de leverede ydelsers kvalitet, omfang og vilkår m.v.  Det er desuden ordregivers målsætning, at ovenstående opfyldes samtidig med at leverandørens priser er konkurrencedygtige inden for alle de ydelsesområder, som Kontrakten omfatter. Leverandørens arbejde skal være af høj kvalitet set i lyset af systemets centrale position som infrastrukturkritisk system i det danske samfund. Leverandøren skal både proaktivt og i sit daglige virke være med til at sikre, at systemet har et højt sikkerheds- og performanceniveau, herunder skærmet mod kompromittering og ikke mindst aktivt medvirke til, at systemet fremstår troværdigt. Ligeledes skal leverandøren medvirke til kontinuerlig udvikling og modernisering af systemet.
Drift omfatter applikationsdrift, infrastrukturdrift og netværksdrift herunder hosting, installation, patchning, opdatering mv. af de fysiske og logiske servere, netværk, netværkskomponenter, operativsystemer og applikationer som tilsammen udgør CPR-systemet samt underliggende driftsinfrastruktur (eksempelvis kabling, fysiske netværk, sikkerhedskomponenter, køling, strøm, backup) i to-centerdrift på to fysiske adskilte lokationer i Danmark. Derudover omfatter drift de forekommende opgaver, der er nødvendige for, at CPR-systemet fungerer, herunder fx alle periodiske, planlagte opgaver som batchplanlægning og batchafvikling, faste administrative rutiner som backup og logopfølgning, ikke-periodiske opgaver som ændring af brugeres adgange til CPR-systemet, brugeradministration, håndtering af inddata og uddata, databaseadministration, fx optimering af indexes, trunkering af tabeller eller ændring af databasekonfiguration, administration af DNS, administration af middleware, planlægning, overvågning af alle dele af CPR-systemet, tilpasning af konfiguration af netværkskomponenter og sikkerhedskomponenter, fx ændring af firewall regelsæt, filtre og router tabeller. Drift omfatter således applikationsdrift, infrastrukturdrift og netværksdrift.
Vedligeholdelse omfatter alle aktiviteter, der er rettet mod at sikre afvikling af CPR-systemet, herunder support af brugerne af CPR-systemet, og vedligehold af applikationsporteføljen. Det medfører, at leverandøren skal opbygge et indgående kendskab til CPR-systemet og skal udføre opgaver som rettelse af fejl i Systemet og test af rettelser, rettelse af fejl som CPR’s Kunder foretager i Systemet, herunder forkert opdatering af data, f.eks. forkert sammenlægning af to borgere, håndtering af Incidents, analyse af fejl og årsager, løbende Releases, herunder Deployment af Releases til miljøer, vedligeholdelse af Batchopgaver (udvikling/fejlretning), opdatering og vedligeholdelse af testmateriale, og beredskab i forbindelse med valgudtræk.
Udviklingsaktiviteter foretages i medfør af Større og Mindre Ændringer, rettelse af Fejl og Operationelle Tilpasninger. Udviklingsaktiviteter omfatter alle øvrige ændringer til systemet, der medfører risiko for at tilgængelighed, svartider eller sikkerhed kan påvirkes negativt eller at servicemål ikke kan opfyldes. Udviklingsaktiviteter kan både omfatte ændring af kildekode anvendt i systemet og tilpasning af øvrige leverancer, f.eks. dokumentation.
Leverandøren skal sikre licensmæssig compliance og styre anvendelsen af licenser, herunder at der kun forefindes det nødvendige antal licenser.
Kunden er berettiget til to (2) gange at forlænge varigheden med op til 12 måneder, i alt op til 24 måneder
Ordregiver forventer at udvælge 3 ansøgere til at afgive tilbud. Såfremt der modtages flere end 3 egnede ansøgninger, vil ordregiver begrænse antallet ud fra de objektive og ikke-diskriminerende kriterier, som er angivet nedenfor.
Begrænsning af ansøgere, der opfordres til at afgive tilbud, vil ske efter vurdering af, hvilke ansøgere der har dokumenteret de mest relevante leverancer af de tjenesteydelser, som aftalen vedrører. Referencer angivet i ESDP’et vil danne grundlag for udvælgelsen. Der må maksimalt anføres fem (5) referencer, jf. punkt III.1.3) herom og for krav til referencernes indhold. Relevansvurderingen foretages på baggrund af, hvorvidt og i hvor høj grad referencerne dokumenterer erfaring med levering af transition, drift, vedligehold, udvikling og support af et idriftsat it-system. Ved udvælgelsen tillægges det positiv vægt, at referencerne dokumenterer:
- Erfaring med udførelse af videreudviklingsopgaver, der udvider/ændrer applikation og platform baseret på en kombination af standard programmel samt programmel, der er tilpasset, tilrettet eller udviklet specielt til ordregiver i forhold til at kunne opfylde ordregivers forretningsmæssige behov.
Baserer ansøger sig på andre enheders økonomiske og finansielle formåen i relation til opfyldelse af minimumskrav til egnethed, jf. nedenfor, kræver ordregiver, at ansøger og de pågældende enheder hæfter solidarisk for kontraktens gennemførelse.
ESPD fungerer som et foreløbigt bevis for, at ansøger opfylder minimumskrav til egnethed i relation til økonomisk og finansiel kapacitet.
Som endelig dokumentation for den økonomiske og finansielle formåen vil ordregiver, når relevant, kræve fremlæggelse af årsrapporter eller uddrag heraf, jf. dog udbudslovens § 154, stk. 2.
Som mindstekrav kræves en samlet årlig omsætning på mindst DKK 200.000.000 mio. i hvert af de tre seneste disponible regnskabsår. Såfremt virksomheden baserer sig på andre enheders formåen, beregnes omsætningen som virksomhedens og disse andre enheders samlede omsætning i hvert af de tre seneste disponible regnskabsår. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i hvert af de tre seneste disponible regnskabsår.


Award value: 472000000